open-index/open-wikipedia-markdown huggingface dataset:
Katakombi

**Katakombi** on maanalainen hautakäytävä tai hauta-alue. Katakombeihin on eri aikoina haudattu ruumiita varsinkin Pohjois-Afrikassa ja Etelä-Euroopassa. Nimi ”katakombi” on peräisin keisariajan Rooman kristillisestä hauta-alueesta, joka sijaitsi Via Appian varrella, San Sebastiano fuori le murassa. Hauta-alue sai aikoinaan lisänimen *ad catacumbas*, kreikan sanasta *kata* ’alla’ ja latinan sanasta *cumba* ’laakso’, millä lienee viitattu alueen kumpuilevaan maastoon. Alun perin nimitys on tarkoittanut vain tätä yhtä hauta-aluetta, mutta nykyisin katakombeiksi kutsutaan kaikkia maanalaisia käytävämäisiä hautaholveja, joihin on haudattu kuolleita.

Roomassa kristityt louhivat San Sebastianon pehmeään kallioperään laajan käytäväverkoston. Käytävien seinustoille tehtiin ruumiita varten syvennyksiä (*loculus*) useisiin päällekkäisiin kerroksiin. Merkkihenkilöitä varten rakennettiin erityisiä kammioita (*cubiculum*), joissa oli alttari ja kaarella rajattu seinäsyvennys ruumista varten (*[[arcosolium]]*). Kaikki hautasyvennykset suljettiin kivilaatoilla, joihin kaiverrettiin tai maalattiin vainajan nimi. Kristinuskon tultua valtionuskonnoksi hautaaminen Rooman katakombeihin loppui vähitellen.

Rooman ohella huomattavimmat katakombit sijaitsevat Palermossa ja Pariisissa. Palermon katakombeihin haudattiin vainajia 1600–1800-luvulla, kunnes hautaustapa kiellettiin. Pariisin katakombit puolestaan syntyivät 1700-luvulla, kun alun perin kalkkikivilouhoksina syntyneisiin luoliin ryhdyttiin hautaamaan kuolleita. Hautausmailta siirrettiin runsaasti luita maanalaisiin käytäviin. 1800-luvulla Pariisin katakombeissa asui ihmisiä.

## Tunnettuja katakombeja
* Maltan katakombit
* Míloksen katakombit
* Napolin katakombit
* Odessan katakombit
* Palermon kapusiinikatakombit
* Pariisin katakombit
* Rooman katakombit

## Katso myös
* Katakombikulttuuri

## Lähteet
* 

### Viitteet

## Aiheesta muualla
Devils & Dust

**Devils & Dust** on amerikkalaisen laulaja-lauluntekijä Bruce Springsteenin 13. studioalbumi. Se julkaistiin 25. huhtikuuta 2005.

## Kappaleet
Kaikki kappaleet tehnyt Bruce Springsteen.

# 
# 
# 
# 
# 
# 
# 
# 
# 
# 
# 
# 

## Lähteet
Christopher Walken

**Christopher Walken** (synt. **Ronald Walken**, s. 31. maaliskuuta 1943 Queens, New York, Yhdysvallat) on yhdysvaltalainen elokuva-, televisio- ja teatterinäyttelijä ja Oscar-voittaja.

Hyvin tuottelias Walken tunnetaan näyttelijänä ilmeettömyydestä, yllättävistä tauoista ja epätavallisesta puherytmistä. Hän on esittänyt usein vaarallisia ja uhkaavia hahmoja, mutta hän on näytellyt myös komediallisia rooleja.

## Nuoruus
Walken syntyi vuonna 1943 New Yorkissa. Perhe oli metodisteja. Leipurina työskennellyt isä oli saksalainen maahanmuuttaja ja somistajana työskennellyt äiti skotlantilainen maahanmuuttaja.

Walken otti lapsena tanssitunteja ja kävi lapsinäyttelijöille tarkoitettua koulua. Hän opiskeli Hofstran yliopistossa Long Islandilla, mutta ei valmistunut.

## Ura
Walkenin ensimmäinen ammattimainen lavarooli oli Archibald MacLeishin näytelmässä *J.B.* vuonna 1959. Sitä seurasi sarja muita näytelmärooleja 1960-luvulla. Taiteilijanimen Christopher Walken hän otti käyttöön vuonna 1964.

Walkenin ensimmäinen merkittävä elokuvarooli oli Sidney Lumetin elokuvassa *[[Suuri kaappaus]]* (1971). Sitä seurasi pienet roolit muun muassa elokuvissa *[[Nuoruuteni Greenwich Village]]* (1976), *[[Vartija (elokuva)|Vartija]]* (1977) ja *[[Annie Hall]]* (1977). Roolistaan Vietnamin sodassa murtuvana pikkukaupungin tehdastyöläisenä elokuvassa *[[Kauriinmetsästäjä]]* (1978) Walken voitti parhaan miessivuosan Oscar-palkinnon.

1980-luvun alussa Walken näytteli muun muassa elokuvissa *[[Portti ikuisuuteen]]* (1980), *[[Sodan koirat]]* (1980) ja *[[Pennejä taivaasta]]* (1981). Hän esiintyi hyvin monessa elokuvassa noina vuosikymmeninä, mukaan lukien James Bond -elokuva *[[007 ja kuoleman katse]]* (1985), *[[Elämäni kesä]]* (1988), *[[Batman – paluu]]* (1992), *[[True Romance]]* (1993) ja *[[Pulp Fiction – Tarinoita väkivallasta]]* (1994). Roolistaan televisioelokuvassa *Sarah, Plain and Tall* (1991) hän voitti Emmy-palkinnon.

Vuonna 2001 Walken herätti kiinnostusta pitkällä tanssikohtauksellaan Fatboy Slimin musiikkivideolla ”Weapon of Choice”. Sivuosastaan Steven Spielbergin elokuvassa *[[Ota kiinni jos saat]]* (2002) hän sai Oscar-ehdokkuuden.

Walken on näytellyt aktiivisesti koko 2000-luvun ajan niin elokuvissa kuin televisiossakin. Roolityöstään television tieteissarjassa *[[Severance (televisiosarja)|Severance]]* (2022–) hän sai Emmy-ehdokkuuden.

## Yksityiselämä

Walken on ollut naimisissa Georgianne Walkenin kanssa vuodesta 1969. Parilla ei ole lapsia.

## Filmografia

## Lähteet

## Aiheesta muualla

* 
* 
* Christopher Walken Internet Broadway Databasessa
Riccardo Chailly

**Riccardo Chailly** (s. 20. helmikuuta 1953 Milano) on italialainen kapellimestari.

Chailly syntyi Milanossa ja opiskeli säveltämistä isänsä johdolla. Hän opiskeli myöhemmin konservatorioissa Milanossa ja Perugiassa sekä orkesterinjohtoa Franco Ferraran johdolla.

20-vuotiaana Chaillystä tuli Claudio Abbadon apulaiskapellimestari La Scalassa. Hän saavutti menestystä ja pääsi pian esiintymään Wienin valtionoopperaan, Metropolitan-oopperaan, Royal Opera Houseen, Covent Gardeniin, Salzburger Festspielelle ja Baijerin valtionoopperaan.

Vuosina 1982–1988 Chailly toimi Berliinin radion sinfoniaorkesterin pääkapellimestarina ja vuosina 1982–1985 lisäksi Lontoon filharmonisen orkesterin vierailevana kapellimestarina. Vuosina 1986–1993 hän johti Teatro Comunale di Bolognaa, ja vuosina 1988–2004 hän toimi Concertgebouw-orkesterin pääkapellimestarina.

Vuonna 2005 Chailly sai toimen Leipzigin Gewandhausorkesterin pääkapellimestarina. Hänellä on vaimo Gabriella Terragni.
Maarianhaminan merenkulkuopisto

**Maarianhaminan merenkulkuopisto** (ruots. *Mariehamns navigationsskola*) sijaitsee Maarianhaminassa, Ahvenanmaan maakunnassa. Se on ollut osa Högskolan på Ålandia, Ahvenanmaan korkeakoulua vuodesta 2003 lähtien. Sen päärakennus on rakennettu vuosina 1937–1938, ja sen suunnittelusta on vastannut suomalainen arkkitehti Lars Sonck. Rakennuksen tornia muokattiin vuonna 1972 arkkitehtien Elma och Erik Lindroosin suunnitelman mukaan.

## Lähteet
George Rochberg

**George Rochberg** (5. heinäkuuta 1918 – 29. toukokuuta 2005) oli yhdysvaltalainen nykytaidemusiikin säveltäjä.

Rochberg syntyi Patersonissa, New Jerseyssä ja opiskeli Mannes College of Musicissa. Yksi hänen opettajistaan oli George Szell. Rochberg oli vuoteen 1968 Pennsylvanian yliopiston musiikin laitoksen puhemies ja opetti siellä vuoteen 1983 saakka. Hän opetti mm. Vincent McDermottia ja kuoli Pennsylvaniassa 86-vuotiaana.

Rochberg kokeili varhain sarjallisuutta, mutta käytti tonaalisuutta jo kolmannessa jousikvartetossaan vuonna 1972. Hän vertasi atonaalista musiikkia abstraktiin taiteeseen, ja kriitikot pitivät häntä uusromanttisena. 

Rochbergin sävellystuotantoon kuuluu mm. 6 sinfoniaa ja 7 jousikvartettoa.
Aias (Oileuksen poika)

**Aias** (,  tai Ajax), Oileuksen poika, oli kreikkalaisessa mytologiassa Lokriin kuningas ja Akhilleuksen jälkeen Troijan sodan sankareiden nopein juoksija. Ryöstettyään temppelistä Kassandran Aias joutui Athenen vihan kohteeksi ja hänen laivansa haaksirikkoutui kotimatkalla. Hän pelastautui kalliolle, jossa hän ilkkui ja kirosi jumalia. Kostona tästä Poseidon lähetti maanjäristyksen, joka halkaisi kallion. Aias putosi mereen ja hukkui.
Afanasevon kulttuuri

**Afanasevon kulttuuri** 3500–2500 eaa. kuparikauden lopussa ja varhaisen pronssikauden alussa oli Keski-Aasiassa, muun muassa Etelä-Siperiassa, Mongoliassa ja Kazakstanissa oleva puolipaimentolaiskulttuuri, joka eli karjanhoidolla. Kulttuuri tuli tunnetuksi Krasnojarsk Krain Minusinskin löydöistä. Kulttuurin uskotaan olleen indoeurooppalainen ja kuoppahautaukset muistuttivat Ukrainassa suunnilleen samoihin aikoihin olleen Jamnakulttuurin hautauksia. Samanlaista kuoppahautausta käyttivät Sredny Stogin kulttuuri, katakombikulttuuri ja Poltavkan kulttuuri.

## Lähteet
* 
*
Enemy Territory: Quake Wars

**Enemy Territory: Quake Wars** (**Quake Wars**, **ET:QW**, **QW**) on Splash Damagen kehittämä ja Activisionin julkaisema ensimmäisen persoonan ammuntapeli, joka sijoittuu maapallolla käytävään sotaan vuonna 2060, ennen *[[Quake II]]* -pelin tapahtumia. Sodassa Global Defense Force (GDF, ) yrittää suojata maata barbaaristen alienien, stroggien hyökkäyksiltä.

Peli julkaistiin Windows-käyttöjärjestelmälle syyskuussa 2007. Myöhemmin peli n julkaistu myös Linuxille, OS X:lle, PlayStation 3:lle ja Xbox 360:lle.

## Pelaaminen
### Hahmoluokat
Molemmissa joukkueessa on viisi erilaista hahmoluokkaa, jotka ovat samoja kuin *[[Wolfenstein: Enemy Territory]]ssa*. Stroggien hahmoluokilla on eri nimet, mutta tehtävät ovat samoja.

## Kehitys
### Julkaisut
#### Ensimmäinen betatestaus
20. kesäkuuta 2007 julkaistiin rajattu määrä beta-avaimia FilePlanetin maksaville käyttäjille. Myöhemmin samalla viikolla tuli beta avoimeksi myös muille FilePlanetin käyttäjille. Beta-avaimia jaettiin viitenä peräkkäisenä päivänä. Näistä kahden viimeisen päivän ajan avaimia jaettiin tavallisille käyttäjille.

Ensimmäinen betatestaus sisältää yhden kentän, joka kulkee nimellä *Sewer* (). Kentässä GDF-joukkueella on kolme päätavoitetta: EMP-generaattorin rakentaminen, viemäriin pääsy räjähteitä asettamalla ja lopuksi tietokoneiden murtaminen Strogg-joukkueen ulossaamiseksi. Strogg-joukkueen pitää sitä vastoin estää GDF-joukkuetta suorittamasta näitä tehtäviä. 

#### Toinen betatestaus
Toinen betatestaus alkoi 3. elokuuta 2007, jolloin FilePlanetin verkkosivuille julkaistiin 25 000 ilmaista beta-avainta. Toinen betatestaus sisältää yhden uuden kentän, *Valley*n (), joka korvaa ensimmäisen betatestauksen kentän.

#### Demo
Pian pelin kultaamisen jälkeen, 10. syyskuuta 2007, Splash Damage ja id Software julkaisivat pelistä ilmaisen demon. Demon kenttänä toimii myös toisesta betatestauksesta tutun *Valley*n korjailtu versio. Demo on rajoitettu yhteen kenttään eivätkä pelaajien statistiikat tallennu. 
Ps3:lla ja Xbox Livestä ladattavassa Xbox 360:n demossa on tarjolla *Sewer*-kenttä.

Demosta julkaistiin korjailtu versio tammikuussa 2008.

## Lähteet

## Aiheesta muualla
* Enemy Territory: Quake Warsin virallinen verkkosivu 
* Enemy Territory: Quake Warsin virallinen yhteisösivusto  
* id Software 
* Splash Damage 
* Activision 
* Nerve Software 
* Aspyr 
* Suomenkielinen yhteisösivusto
Seurahuone

**Seurahuone** () on perinteinen suomalainen hotellin ja/tai ravintolan nimi. Nimen taustalla on seurapiiriä tarkoittava ruotsin sana *societet* ja kaupungin säätyläisten kokoontumistila. Monessa Suomen kaupungissa ja kunnassa on edelleen tätä nimeä kantava ravintola tai hotelli.

## Historia
Suomen ensimmäinen Seurahuone avattiin Turkuun vuonna 1812. Turun esimerkin mukaan niitä avattiin pian myös useisiin muihin kaupunkeihin. Ensimmäisenä oman seurahuoneensa saivat Vaasa, Pori, Helsinki, Viipuri, Hämeenlinna ja Porvoo. 1800-luvun lopun taloudellisen nousukauden myötä Seurahuoneita perustettiin lähes jokaiseen kaupunkiin. Ne käsittivät ravintolan, juhlasalin sekä majoitustiloja. 

Suomen itsenäistymisen jälkeen perustetut Seurahuoneet toimivat pääosin vain hotelleina, eikä niihin sisältynyt enää juhlahuoneistoja. Suomessa on kaikkiaan toiminut noin 80 Seurahuone-nimistä hotelli-ravintolaa.

## Tunnettuja Seurahuoneita
* Turun Seurahuone, toimi nykyisessä Turun kaupungintalossa 1812-1878
*Helsingin Seurahuone, toimi nykyisessä Helsingin kaupungintalossa 1833–1913
* Tampereen Seurahuone toimi nykyisen Kelan talon paikalla Puutarhakadun ja Aleksis Kiven kadun kulmassa sijainneessa vuonna 1866 valmistuneessa yksikerroksisessa puutalossa, jossa oli tilat hotellia, ravintolaa ja juhlasalia varten. Seurahuone oli Tampereen ainoa juhlahuoneisto vuoteen 1890 saakka, jolloin Raatihuone valmistui. 
* Hotelli Iisalmen Seurahuone, perustettu vuonna 1912, nykyisellä paikalla vuodesta 1928
* Hotelli Seurahuone, hotelli Riihimäellä
* Hotelli Seurahuone, hotelli Kokkolassa
* Oulun Seurahuone (kansanomaisesti *Susiteetti*), toimi nykyisessä Oulun kaupungintalossa 1886–1921
* Haminan Seurahuone, hotelli Haminassa
* Original Sokos Hotel Seurahuone, hotelli Savonlinnassa
* Mikkelin Seurahuone toimi talvisodan aikana Päämajan henkilökunnan ravintolana. Ylipäällikkö, marsalkka C. G. Mannerheim myös asui siellä huoneessa n:o 7.

Talvisodan aikaan nimitystä Seurahuone käytettiin myös eräästä Metsäpirtin Terenttilässä sijainneesta korsusta.

## Lähteet
Hvalynskin kulttuuri

**Hvalynskin kulttuuri** oli kuparikautinen kulttuuri noin 5000–4500 eaa., joka edelsi Ukrainan arojen niin sanottuja kurgaanikulttuureja. Tämän kulttuurin löytöjä on tehty Volgan varrelta Saratovin alueelta, Hvalynskistä, Sredny Stogin kulttuurin alueen itäpuolelta. 

Kulttuurin jälkeen tuli Jamnan kulttuuri. Jotkut väittävät kulttuurin varhaisvaiheen olleen samanaikainen Samaran kulttuurin kanssa. Kulttuuri jätti kalmistoja, joissa kuolleet olivat yleensä yksittäishaudoissa, mutta joissain viisikin samassa haudassa. Joissain haudoissa oli kivikammio. Haudoissa oli karjaa ja hevosia hautalahjoina, mikä viittaa indoeurooppalaisiin. Erityisiä tavallista suurempia päälliköiden hautoja ei ollut, vaikka hautalahjoissa näyttää ilmenevän varallisuuserojen kasvu aikaisemmasta.

Naltšikista on löydetty suuri maakumpu, johon oli tehty 126 yksittäistä hautausta.

## Lähteet
Andronovon kulttuuri

**Andronovon kulttuuri** on yleisnimitys pronssikautisille kulttuureille, jotka kukoistivat Keski-Aasiassa noin 2000–1000 eaa. Tämän kulttuurin väestö kehitti puolapyöräisen hevosten vetämän sotavaunun ja hautasi päällikkönsä sotavaunuineen suuriin kumpuihin, kurgaaneihin. 

Monien tutkijoiden mielestä Andronovon kulttuuri oli Intiaan noin 1900–1700 eaa. tunkeutuneiden indoarjalaisten kulttuuri, mutta kaikki tutkijat eivät ole tästä samaa mieltä. Kulttuurin etelärajalla oli Margiana-kulttuuri, jonka väestön kanssa Andronovon kulttuurin väestöllä oli taisteluja. 

## Andronovon kulttuurin osakulttuureja
Sintašta-Petrovka-Arkaim (2000–1600 eaa.) oli  Etelä-Uralilla ja Pohjois-Kazakstanissa vaikuttanut osakulttuuri. Andronovon kulttuurin aikakautena  Sintašta linnoitettiin n. 1800 eaa. Tšeljabinskin alueella Venäjällä. Lähellä Sintašta-Petrovka-Arkaimin aluetta, lähinnä Arkaimissa oli myös asutusta 17. vuosisadalla eaa. Toinen osakulttuuri oli Alakul (1500–1300 eaa.), joka sijaitsi Oxus- ja Jaxartes- jokien välillä sekä Kyzylkumin aavikolla ja oli lähinnä Intiaa ja Margiana-kulttuurin aluetta. Fjodorovon (1500–1300 eaa.) osakulttuuri vaikutti Etelä-Siperiassa ja Aleksejevka (1200–1000 eaa.)  oli itäisessä Kazakstanissa vaikuttanut osakulttuuri.

## Lähteet

## Aiheesta muualla
*Cultures table 
*Center for the Study of Eurasian Nomads  (csen.org)
**Late Bronze Age Indo-Iranians in Central Asia 
**Sintashta-Arkaim Culture
Timothy Hutton

**Timothy Tarquin Hutton** (s. 16. elokuuta 1960 Malibu, Kalifornia) on yhdysvaltalainen näyttelijä.

Näyttelijä Jim Huttonin poika aloitti näyttelijänuransa televisiossa. Ensimmäisen valkokangasroolinsa Hutton teki 20-vuotiaana elokuvassa *[[Tavallisia ihmisiä]]*, josta hän voitti parhaan miessivuosan Oscarin sekä kaksi Golden Globea: parhaasta miessivuosasta ja parhaana uutena tulokkaana. Hutton voitti Oscarin 20 vuoden ja 227 päivän ikäisenä ja on edelleen nuorin parhaasta miessivuosasta palkittu näyttelijä.

Hutton on esiintynyt myös muun muassa elokuvissa *[[Danielin kirja (elokuva)|Danielin kirja]]*, *[[Haukka ja lumimies]]*, *[[Ranskalainen suudelma (elokuva)|Ranskalainen suudelma]]*, *[[Kenraalin tytär]]* ja *[[Kinsey (elokuva)|Kinsey]]*.

Hutton on ollut kahdesti naimisissa. Ensimmäisen vaimonsa – näyttelijä Debra Wingerin, jonka kanssa Huttonilla on yksi poika – hän tapasi elokuvan *[[Made in Heaven (elokuva)|Made in Heaven]]* kuvauksissa. Hutton ja Winger olivat naimisissa vuodesta 1986 vuoteen 1990. Vuonna 2000 Hutton meni naimisiin Aurore Giscard d'Estaingin kanssa. Heillä on myös yksi yhteinen lapsi.

## Filmografiaa
* *[[Tavallisia ihmisiä]]* (*Ordinary People*, 1980)
* *[[Henkeen ja vereen]]* (*Taps*, 1981)
* *[[Danielin kirja (elokuva)|Danielin kirja]]* (*Daniel*, 1983)
* *[[Jäätynyt mies]]* (*Iceman*, 1984)
* *[[Turk 182]]* (1985)
* *[[Haukka ja lumimies]]* (*The Falcon and the Snowman*, 1985)
* *[[Made in Heaven (elokuva)|Made in Heaven – taivaassa tavanneet]]* (*Made in Heaven*, 1987)
* *[[Menestyksen vuodet]]* (*Everybody's All-American*, 1988)
* *[[Lain pyöveli]]* (*Q & A*, 1990)
* *[[Pudotuspeli (elokuva)|Pudotuspeli]]* (*The Temp*, 1993)
* *[[Pimeä puoli (elokuva)|Pimeä puoli]]* (*The Dark Half*, 1993)
* *[[Ranskalainen suudelma (elokuva)|Ranskalainen suudelma]]* (*French Kiss*, 1995)
* *[[Unelmien tytöt]]* (*Beautiful Girls*, 1996)
* *[[City of Industry – pelon kaupunki]]* (*City of Industry*, 1997)
* *[[Kuoleman koukussa]]* (*Playing God*, 1997)
* *[[Kenraalin tytär]]* (*The General's Daughter*, 1999)
* *[[Sunshine State]]* (2002)
* *[[Kinsey (elokuva)|Kinsey]]* (2004)
* *[[Salainen ikkuna]]* (*Secret Window*, 2004)
* *[[Last Holiday]]* (2006)
* *[[The Good Shepherd (elokuva)|The Good Shepherd]]* (2006)
* *[[The Ghost Writer]]* (2010)
* *[[The Haunting of Hill House]]* (2018)

## Lähteet

## Aiheesta muualla
* 
*
Samaran kulttuuri

**Samaran kulttuuri** oli neoliittinen kulttuuri, joka vallitsi Samaran alueella Volgan keskijuoksulla kuparikaudella, varhaisella 5. vuosituhannella. Kulttuuria on pidetty indoeurooppalaisten alkukotina (). Sen jälkeen alueella vallitsi Khvalynskin kulttuuri.  Kulttuuri löydettiin Syezzheyen (Съезжее) kylän kaivauksissa 1973.

Kulttuuriin liittyi karjan ja hevosten uhraamista. Eläinuhrit oli haudattu matalissa kulhoissa ihmishautojan päälle.
Ei osata varmasti sanoa tunsiko tämä kulttuuri hevosen käytön ratsuna. Kulttuuriin liittyi hevosen kuvia, muttei tiedetä olivatko ne kesytettyjä vai eivät. Kivestä ja luusta tehtyjä tikareita haudattiin haudatun käteen tai pään lähelle. Myöhemmin yleistyivät tikarit lasten haudoissa. Myös keihäitä ja nuolenkärkiä haudattiin. Hautalahjoja olivat myös luiset levyt, jotka yleensä esittivät härkää tai hevosta, ehkä haarniskan osia. Saviastioiden koristelun aaltoviivoin yms. ajatellaan viittaavan siihen, että esitettiin aurinkoa, joka oli munanmuotoisen astian suu.

## Dnepr-Donin kulttuuri

Samaan aikaan vallitsi lännempänä Mustan meren pohjoispuolella metsästäjä-keräilijöiden Dnepr-Donin neoliittinen kulttuuri, joka oli siirtymässä maatalouteen. Tämä kulttuuri hautasi vainajiaan yleensä lännempänä tavallisiin joukkohautoihin, mutta myös yksittäishautoihin.
Hautapaikka peitettiin okralla.

## Aiheesta muualla
* ЭНЕОЛИТ       Самарская культура.
Johan Strömborg

**Johan Efraim Strömborg** (28. elokuuta 1842 Toholampi &ndash; 24. kesäkuuta 1885 Pietari) oli strömborgilaisuudeksi kutsutun uskonsuuntauksen perustaja. 

Strömborg muutti Ylikannuksesta Tampereelle 26. marraskuuta 1862. Strömborg kuului evankelisiin uskoviin ja kävi kotikokouksissa Ison-Pihlmanin luona Kyttälän esikaupungissa. Tampereella Strömborg työskenteli pellavatehtaalla. Strömborg tunnettiin ahkerana raamatuntutkijana ja mietiskelijänä, joka osasi tuoda sanottavansa kauniisti runopukuisena. Strömborg julkaisi v. 1870 Uusia Hengellisiä Virsiä ja Hengelliset Morsiusvirret 1874 1-osan Tampereella ja 2-osan Viipurissa 1877. Vuonna 1873 Strömborg jättäen perheensä sekä työnsä matkusteli eri puolilla Suomea oppiaan levittääkseen.

## Strömborgilaisuus
Strömborgilaisuuden syntyä edesauttoi 1840-luvun antinomistisen suuntauksen elpyminen 1860-luvulla Tampereella ja monilla muillakin seuduilla. Strömborgilaisuuden alkuna voidaan pitää evankelististen kristittyjen kokoontumisia työmies Kalle Pihlmannin luona. Joukossa oli nähtävästi myös posteljooni Johan Vesterbackin kokouksien kautta talvella 1863–1864 uskoontulleita nuoria. Pellavatehtaan työmies Johan Strömborg oli yksi heistä.

Vuoden 1870 tienoilla Strömborg oli saanut johtajan aseman Pihlmanin piirissä. Strömborgin oppi perustui kokonaan hänen erikoiseen Ilmestyskirjan selitykseen.

Strömborg oli lukenut Emil Teodor Gestrinin *Oletkos Pyhä?* -kirjan, jonka johdosta Strömborgin hengellinen näkemys löysi uuden suunnan. Lopullisen uskonkäsityksensä Strömborg muodosti ollessaan kesällä 1872 Messukylän takamaalla Hervannassa neulomassa, silloin Strömborg päätyi sellaiseen näkemykseen, että apostolit olivat erehtyneet ja pois poikenneet totuuden tieltä, sitä varten Jumala oli antanut Ilmestyskirjan, joka johdatti eksyneitä ihmisiä uudelleen totuuteen.

Gestrin arvosteli vuonna 1876 ensimmäisen kerran strömborgilaisia, muun muassa syyttäen heitä lihanpyhyydestä ja valikoivasta raamatunselityksestä.

Strömborgin opin mukaan uskovat ovat pyhiä ja synnittömiä. Opin mukaan Uusi Jerusalem oli jo laskeutunut pyhissä maanpäälle, niin että uskovien elämänkutsumus piti toteutettaman yksinomaan maanpäällä.

Strömborgin laulu kuvaa hyvin selvästi hänen oppiaan: *”Ett’ olen Herran vertainen. Mä olen hänen poikansa Jo iankaikkisuudesta. Täys’ ihminen ja jumala, Herrain herra korkea, Maan ja taivaan haltia! En ota esimerkkiä Mä eksyneistä pyhistä, Suurista enkä pienistä, Ei minuss’ ole syntiä, Ei mitään vanhaa ihmistä, Senlaiset tahdon hyljätä. Siis emme kaipaa kynttilää, Ei opettajaa syntistä.”*

Strömborgilaisuudeen oppi sai joitakin kannattajia suurissa kaupungeissa, kuten Helsingissä, Viipurissa ja Pietarissa. Strömborgilaisuudessa ilmennyt lihallisuus, joka ilmeni luvattomana keskinäisenä rakkautena ja runsaana alkoholin käyttönä, sai aikaan opin kannattajien harventumisen ja lopulta strömborgilaisuus 1880 kuihtui olemattomiin Tampereellakin.

## Lähteet
*Kurvinen, Pietari : *Fredrik Gabriel Hedberg : Herännäisyys ja evankelinen liike Suomessa *, Tampere, 1896
*Armon Sanomat lehti, vuosikerta 1936
*Virkkala, Oiva: *Emil Teodor Gestrin ja satakuntalainen pyhä-liike*, SHKS, 1970
Sakyamuni

***Sakyamuni*** (Dharmakustannus ‎– ORFB 161) on Pekka Airaksisen vuoden 2005 CD-R-albumi, joka sisältää jo vuonna 1994 C-kaseteilla (*Kusuma* ja *Mahavastu*) julkaistua materiaalia.

## Kappaleet

1. Sakyamuni (10'04)
2. 10 Powers (10'50)
3. Kaya (6'50)
4. Nirmana  (5'13)
5. Wheel of  Time (5'45)
6. Wheel of  Time (5'43)
7. Hamsa (2'55)
8. Mala (5'56)

## Aiheesta muualla

* Pekka Airaksinen - ''Sakyamuni'' (2005) albumin tiedot verkkosivustolla Discogs.com (englanniksi)
Sredni Stogin kulttuuri

**Sredni Stogin kulttuuri** sijaitsi Asovanmerestä pohjoiseen Dnepr- ja Donjokien välillä vuosina 4500–3500 eaa. Kulttuurin peruslöytöpaikka on Ukrainassa sijaitsevan Zaporižžjan  kaupungin lähettyvillä. 

## Kirjallisuutta
* J. P. Mallory: "Sredny Stog Culture", *Encyclopedia of Indo-European Culture*, Fitzroy Dearborn 1997.
Jay Greenberg

**Jay Greenberg** (s. 13. joulukuuta 1991 New Haven, Connecticut) on yhdysvaltalainen säveltäjä. Hän tuli varhaiskypsäksi lahjakkuudeksi, joka pääsi Juilliard Schooliin 2002 ja on tähän mennessä kirjoittanut jo useita teoksia. 

Greenberg aloitti sellonsoiton 2-vuotiaana ja kokeili säveltämistä 3-vuotiaana. Hän on noussut maineeseen Samuel Zymanin sponsoroimana. Hänelle on antanut sävellyksenopetusta Samuel Adler. 

Greenberg säveltää musiikkinsa etupäässä tietokoneella. Tuotantoon kuuluu jo mm. viisi sinfoniaa sekä syyskuun 11. päivän iskuihin pohjautuva *Overture to 9-11*. Säveltäjä itse asui iskujen aikaan Makedonian tasavallassa, mutta on sittemmin palannut Yhdysvaltoihin. Hänen isänsä on slaavilaisiin kieliin erikoistunut kielitieteilijä. Äiti on syntyjään israelilainen. 

Sony BMG Masterworks julkaisi Greenbergin musiikkia CD-levyllä 15. elokuuta 2006. Hänen teoksiaan ovat esittäneet Lontoon sinfoniaorkesteri ja Juilliard-jousikvartetto.
Katakombikulttuuri

**Katakombikulttuuri** 2800–2200 eaa. vallitsi varhaisella pronssikaudella nykyisen Ukrainan alueella. Kulttuuri hankki elatuksensa karjanhoidolla ja mahdollisesti myös maanviljelyllä. Katakombikulttuuri sai alkunsa Jan Licharduksen mukaan joko irtautumalla Jamnan kulttuurista, tai muuttoliikkeellä Keski-Euroopasta tai Lähi-idästä. Katakombikulttuurin nimi juontuu sen hautaustavoista. Kulttuurin haudoissa oli kuilu sieltä pois, jolloin syntyi "katakombi".

## Esineistöä
Katakombikultrtuurin esineitä Hermitage Museumissa.


Tiedosto:Catacomb culture01.jpg
Tiedosto:Catacomb culture04.jpg
Tiedosto:Catacomb culture05.jpg


## Lähteet

## Aiheesta muualla
Madam I’m Adam

**Madam I'm Adam** on suomalainen musiikkialbumi. Se sisältää sekä Pekka Airaksisen omia versioita (CD 1) että tunnettujen tiskijukkien remixejä (CD 2) kappaleista. Levyllä on läpileikkaus Airaksisen tyylistä ja kehityksestä vuodesta 1970.

## Kappaleet
;CD1
# Ratnasikhin (1983) 7:14 – Pekka Airaksinen
# Molybdene (1975) 4:35 – Gandhi-Freud
# Pieni Sienikonsertto (A Little Soup For Piano And Orchestra Op 46,8 – 1970) 8:45 – Pekka Airaksinen
# No Focus (2002) 6:27 – Ajraxin
# Suvarnabhasagarbha (1983) 8:48 – Pekka Airaksinen
# Epistemological World Error (2001) 5:08 – Pekka Airaksinen
# Korvapoliklinikka Hesperia (1968) 5:58 – The Sperm
# Sukirti (1983) 3:29 – Pekka Airaksinen
# Mykka Peili (2002) 3:54 – Ajraxin
# Dodekafoninen Talvisota (1969) 19:54 – The Sperm
# Organ – The Sperm 2:50

;CD2 – remixes
# Ratnasikhin (Anton Nikkila Remix) 5:03 – Pekka Airaksinen
# Molybdene (Maunulan Terveyskeskus Mix By Tyrone D.C. Washington) 4:48 – Gandhi-Freud
# Pieni Sienikonsertto (A Little Soup For Piano And Orchestra Op 46,8) 9:05 (Hiljaisuus Remix By Simon Wickham-Smith)
# No Focus (Nurse With Wound Remix) 6:53 – Ajraxin
# Suvarnabhasagarbha (Es Remix) 7:33 – Pekka Airaksinen
# Epistemological World Error (Philipp Quehenberger Remix) 3:42 – Pekka Airaksinen
# Korvapoliklinikka Hesperia (The Day Is Done Mix By Mira Calix) 7:09 – The Sperm
# Sukirti (Itrikus Remix By Tuomo Ilari Puranen & T.A. Kaukolampi) 3:23 – Pekka Airaksinen
# Mykka Peili (Radiophonic Version By Notchnoi Prospekt Feat. Natalya Bessarabova) 4:31 – Ajraxin
# Dodekafoninen Talvisota (Dodek Mix By Curd Duca) 2:51 – The Sperm
# Organ (Pekka Airaksinen Remix) 2:50 – The Sperm

* CD1-2 N&B Research Digest for Love Records LXCD 642
At the Heart of Winter

**At the Heart of Winter** on black metal -yhteen Immortalin viides studioalbumi. Se on yhtyeen ensimmäinen albumi, jossa Demonaz ei soita kitaraa käsiensä vakavien hermosto-ongelmien takia. Melodioissa voi huomata myös thrash metalin vaikutteita.

Se oli myös vuoteen 2009 saakka ainoa albumi, jossa ei ole yhtyeen kuvaa kannessa. Albumista kuitenkin julkaistiin Euroopassa vuonna 1999 10 000 kappaleen deluxe-versio, jonka etukannessa esiintyy Abbath ja takakannessa Horgh.

## Kappaleet
Kaikki kappaleet säveltänyt Abbath, sanoittanut Demonaz

#
#
#
#
#
#

## Kokoonpano
*Abbath &ndash; laulu, kitara, bassokitara, koskettimet
*Horgh &ndash; rummut

## Arvostelut
* Metalliluola: 8+/10
* Soundi: 

## Lähteet

## Aiheesta muualla
* 
* At The Heart Of Winter on BestBlackMetalAlbums.com  (englanniksi)
Trek

**Trek** on yhdysvaltalainen vuonna 1976 perustettu polkupyöriä ja niiden osia valmistava yritys. Trek on alan suurin yritys Yhdysvalloissa. Sen pääkonttori sijaitsee Waterloossa Wisconsinin osavaltiossa.

Lance Armstrong voitti Ranskan ympäriajon seitsemän kertaa Trekin valmistamalla *Madone*-polkupyörällä. Trek valmistaa kilpapyörät Discovery Channel Pro Cycling Teamille.

Yritys valmistaa Madone-sarjaan kuuluvat maantiepyörät ja Fuel-sarjan maastopyörät Yhdysvalloissa sijaitsevalla tehtaallaan, muut mallit sen sijaan joko Kiinassa tai Taiwanissa.

Trek omistaa myös muita tunnettuja polkupyörien tuotemerkkejä: Klein, LeMond ja Gary Fisher ovat sen omistuksessa. Polkupyörien osia Trek valmistaa tuotenimillä Wrench Force ja Bontrager.

## Aiheesta muualla

* Viralliset sivut
Citroën C4 WRC

**Citroën C4 WRC** on WRC-luokan ralliauto, jonka Citroën-talli toi MM-sarjaan kauden 2007 alussa. Auto korvasi menestyksekkään Citroën Xsara WRC:n.
 
Talli oli testannut autoa kauden 2006, ja auto oli heti kilpailukykyinen. Sebastien Loeb voitti kauden avanneen Monte Carlon MM-rallin, ja kakkoseksi tuli hänen tallikaverinsa Daniel Sordo. Loeb voitti C4:llä maailmanmestaruudet vuosina 2007, 2008, 2009 ja 2010. Vuosina 2008, 2009 ja 2010 Citroën voitti myös valmistajien maailmanmestaruuden. Citroën C4 WRC vetäytyi MM-sarjasta kauden 2010 jälkeen, ja sen korvasi uusien sääntöjen mukainen Citroën DS3 WRC.

## Rallin MM-sarjan tulokset
()

## Lähteet
* sebastienloeb.com

## Aiheesta muualla
Sons of Northern Darkness

**Sons of Northern Darkness** on vuonna 2002 julkaistu norjalaisen black metal -yhtyeen Immortalin seitsemäs studioalbumi. Musikaalisesti se on samankaltainen kuin kaksi aikaisempaa albumia, Damned in Black ja At the Heart of Winter. Vuonna 2005 albumi uudelleenjulkaistiin Nuclear Blastilla bonus DVDn kanssa - Live At BB Kings New York 2003.

## Kappaleet
Kaikki kappaleet säveltänyt Abbath & Horgh, sanoitukset Demonaz.

#
#
#
#
#
#
#
#

## Kokoonpano
*Abbath - laulu, kitara
*Iscariah - bassokitara
*Horgh - rummut

## Arvostelut
* Imperiumi: 7/10
* Metalliluola: 8-/10
* Soundi: 

## Lähteet

## Aiheesta muualla
* 
* 
* Sons Of Northern Darkness - BestBlackMetalAlbums.com
Mary Steenburgen

**Mary Nell Steenburgen** (s. 8. helmikuuta 1953 Newport, Arkansas, Yhdysvallat) on yhdysvaltalainen Oscar-palkittu näyttelijä.

## Elämä ja ura
Steenburgen syntyi Newportissa Arkansasissa vuonna 1953. Hänen äitinsä työskenteli koululautakunnan sihteerinä, ja hänen isänsä oli rahtijunan konduktööri. Steenburgenilla on hollantilaisia sukujuuria.

Steenburgen näytteli high schoolissa ja collegessa. Vuonna 1972 hän muutti New Yorkiin ryhtyäkseen näyttelijäksi. Siellä Steenburgen näytteli improvisaatioteatterissa, josta Jack Nicholson löysi hänet rooliin elokuvassa *[[Mitäs täällä roikut Henry Moon?]]* (1978). Sitä seurasi *[[Aikakone eli mitä Jack Viiltäjälle kuuluu tänään]]* seuraavana vuonna.

Steenburgenin läpimurtorooli oli Lynda Dummarin rooli elokuvassa *[[Puhtaana käteen]]* (1980), josta hän voitti parhaan naissivuosan Oscar-palkinnon. Hän sai elokuvasta myös Golden Globen, ja kolmannen Golden Globe -ehdokkuutensa hän sai elokuvasta *[[Ragtime – toivon ja vihan aika]]* (1981).

Steenburgenin muita elokuvia 1980- ja 1990-luvuilta ovat esimerkiksi *[[Cross Creek]]* (1983), *Tyttö, jossa on hehkua!* (1989), *[[Perhe on paras (elokuva)|Perhe on paras]]* (1989), *[[Paluu tulevaisuuteen III]]* (1990), *[[Gilbert Grape]]* (1993), *[[Philadelphia (elokuva)|Philadelphia]]* (1993) ja *[[Nixon (elokuva)|Nixon]]* (1995). Hän näytteli myös useassa televisiosarjassa, kuten *Tender Is the Night* (1985), *Gulliver’s Travels* (1996) ja *Ink* (1996–1997).

2000-luvulla Steenburgen on nähty muun muassa komediaelokuvssa *[[Elf (elokuva)|Elf]]*. Lisäksi hän on esiintynyt televisiosarjassa *[[Joanin salaisuus]]*. Hänen uusimpia elokuviaan ovat esimerkiksi komedia *Happiest Season* (2020) ja jännityselokuva *[[Nightmare Alley (vuoden 2021 elokuva)|Nightmare Alley]]* (2021).

Steenburgen oli naimisissa näyttelijä Malcolm McDowellin kanssa. Heille syntyi poika ja tytär. Vuodesta 1995 alkaen Steenburgen on ollut naimisissa näyttelijä Ted Dansonin kanssa.

## Osittainen filmografia
* *[[Mitäs täällä roikut Henry Moon?]]* (*Goin' South*, 1978)
* *[[Aikakone eli mitä Jack Viiltäjälle kuuluu tänään]]* (*Time After Time*, 1979)
* *[[Puhtaana käteen]]* (*Melvin and Howard*, 1980)
* *[[Ragtime – toivon ja vihan aika]]* (*Ragtime*, 1981)
* *[[Kesäyön seksikomedia]]* (*A Midsummer Night's Sex Comedy*, 1982)
* *[[Tyttö, jossa on hehkua!]]* (*Miss Firecracker*, 1989)
* *[[Perhe on paras (elokuva)|Perhe on paras]]* (*Parenthood*, 1989)
* *[[Paluu tulevaisuuteen III]]* (*Back to the Future Part III*, 1990)
* *[[Lihakauppiaan vaimo]]* (*The Butcher's Wife*, 1991)
* *[[Gilbert Grape]]* (*What's Eating Gilbert Grape*, 1993)
* *[[Philadelphia (elokuva)|Philadelphia]]* (1993)
* *[[Clifford]]* (1994)
* *[[Powder]]* (1995)
* *[[Nixon (elokuva)|Nixon]]* (1995)
* *[[Elämää rakentamassa]]* (*Life as a House*, 2001)
* *[[Sunshine State]]* (2002)
* *[[Hope Springs]]* (2003)
* *[[Elf (elokuva)|Elf]]* (2003)
* *[[Joanin salaisuus]]* (2003)
* *[[Inland Empire]]* (2006)
* *[[Stranger in You]]* (2007)
* *[[Four Christmases]]* (2009)
* *Last Vegas* (2013)
* *[[Nightmare Alley (vuoden 2021 elokuva)|Nightmare Alley]]* (2021)

## Lähteet

## Aiheesta muualla
* 
*
Repsol

**Repsol S.A.** on espanjalainen öljy-yhtiö. Yhtiö harjoittaa öljyn ja kaasun etsintää, jalostusta ja myyntiä. Lisäksi se omistaa myös voimalaitoksia.

## Historiaa

Yhtiö perustettiin vuonna 1986, kun sosialistipääministeri Felipe González nousi valtaan Espanjassa. Repsol toimi aluksi valtiollisena öljy-yhtiönä. Kolme vuotta myöhemmin Repsolia yksityistettiin, mutta valtio toimi yhä voimakkaasti yhtiön johdossa. José María Aznarin noustua pääministeriksi Repsol yksityistettiin lopullisesti vuonna 1997.

Vuonna 1999 Repsol osti argentiinalaisen energiayhtiön YPF:n, minkä johdosta yhtiön nimi oli muutaman vuoden ajan Repsol YPF. Yhtiön toiminta on levittynyt voimakkaasti ympäri maailman, ja se vaikuttaa etenkin Espanjassa ja espanjankielisissä maissa Latinalaisessa Amerikassa.

Vuonna 2012 Argentiina kansallisti YPF:n, minkä johdosta YPF poistui yhtiön nimestä. Vuonna 2014 Repsol hyväksyi Argentiinan tarjoaman 5 miljardin dollarin korvauksen YPF:stä.

## Öljynetsintä

Repsol on yksi maailman suurimmista öljynetsijöistä. Vuosina 2008–2014 yhtiö teki 40 uutta löydöstä.

### Kanariansaarten öljynetsintä
Repsol sai vuonna 2014 luvan aloittaa koeporaukset Kanariansaarten lähivesillä. Poraukset on tarkoitus aloittaa 20 kilometriä Lanzaroten ja Fuerteventuran saarten länsipuolella. Tämä on aiheuttanut pelkoa paikallisissa asukkaissa, jotka pelkäävät saarten saastumista ja turistien kaikkoamista. Toisaalta yhtiö on luvannut Kanariansaarille tuhansia uusia työpaikkoja. 

## Urheilu

Repsol on saanut näkyvyyttä muun muassa sponsoroimalla moottoriurheilua. Näkyvimmin Repsol on tukenut Road Racingin MM -sarjaa ja espanjalaista rallikuljettajaa Carlos Sainzia.

## Lähteet

## Aiheesta muualla

* Yhtiön sivusto
Fire Garden

**Fire Garden** on kitaristi Steve Vain yksi monista soololevyistä. Fire Garden on jaettu kahteen osaan ja se kestää n. 78 minuuttia. Levy julkaistiin 1996.

## Kappalelista
### 1. osa
#There’s A Fire In The House 5:26
#The Crying Machine 4:50
#Dyin’ Day 4:29
#Whookam 0:36
#Blowfish 4:03
#The Mysterious Murder Of Christian Tiera’s Lover 1:02
#Hand On Heart 5:25
#Bangkok 2:46
#Fire Garden Suite: Bull Whip • Pusa Road • Angel Food • Taurus Bulba 9:56

### 2. osa
#Deepness 0:47
#Little Alligator 6:12
#All About Eve 4:38
#Aching Hunger 4:45
#Brother 5:04
#Damn You 4:31
#When I Was A Little Boy 1:20
#Genocide 4:11
#Warm Regards 4:06

## Lähteet

*http://www.vai.com/AllAboutSteve/discography/disconotes_firegarden.html 
*http://www.vai.com/AllAboutSteve/discography/discography_solo.html
Volvo 240 ja 260

**Volvo 240** ja **260** ovat Volvon vuosina 1974–1993 valmistamia ylemmän keskiluokan henkilöautomalleja, jotka korvasivat edeltäneet 140- ja 164-mallit. Vuonna 1982 esiteltiin mallisarjan seuraajaksi tarkoitettu 700-sarja, mutta 240-mallin valmistus jatkui lopulta vuoden 740-mallia pidempään. Autoa valmistettiin yhteensä 2&nbsp;862&nbsp;573 kappaletta, ja viimeinen niistä valmistui Torslandan tehtaalta toukokuussa 1993. Mallisarjan korvasi lopulta etuvetoinen Volvo 850.

Volvo 200 -sarja esiteltiin elokuussa 1974, ja se pohjautui pitkälti edeltäneeseen 140-malliin. Puskurit olivat suuremmat ja alusta aiempaa kehittyneempi etupään MacPherson-pyöräntuennan ansiosta. Edellismallin tavoin mallimerkintä määräytyi korimallin mukaan: 242 oli kaksiovinen sedan, 244 neliovinen sedan ja 245 viisiovinen farmari. 260 oli mallisarjan ylellisempi versio, ja siitä tuli vuonna 1977 markkinoille myös Bertonen muotoilema coupé-malli Volvo 262C. 
 Ylellinen, kuusisylinterinen Volvo 264 oli mitoiltaan sama kuin muutkin sarjan autot. Siitä tehtiinkin edustusautomarkkinoille 70 senttimetrillä pidennetty 264TE, jossa on tilat kuudelle hengelle. Tätä limusiinia vietiin paljon Itä-Saksan puolue-eliitin käyttöön. 264TE-mallia valmistettiin vain 335 kappaletta.

Vuonna 1978 malli sai neliskulmaiset ajovalot. DL-mallissa valot olivat neliömalliset, GL- ja GLE-malleissa leveämmät, suorakaiteen muotoiset. Sedan-malleihin tuli suuremmat viisiruutuiset takavalot. Näihin aikoihin tuotiin markkinoille myös urheilullisen tehokas kaksiovinen 242 GT ja kuusisylinterisen dieselin rinnalle viisisylinterinen 240 D5, jonka sylinteritilavuus jäi Suomen autoedun verotaulukossa sopivasti pienempään alle kahden litran luokkaan.

Vuonna 1981 tuli toinen kasvojenkohotus, jolloin alumiiniset puskurit vaihtuivat muovisiin ja ajovalot levenivät enemmän auton sivuille. Sisällä uudistettiin kojelautaa. Osaan sedan-malleista tuli kuusiruutuiset takavalot, lisäksi farmarissa oli nyt ensimmäistä kertaa uudet suuremmat takavalot. Mallivuodelle 1981 tuotiin tehokas uutuusmalli 240 Turbo, jonka muodikasta turboahdettua moottoria, Volvon ensimmäistä, oli testattu pari vuotta Ruotsin poliisiautoissa. Turbomoottorin sai jopa 245-kartanoautoon.

Sedan-koristen 260-mallien tuotanto päättyi vuonna 1982, jolloin ne korvasi uusi Volvo 760. Seuraavana vuonna ovimäärämerkinnästä luovuttiin, ja kaikki mallit tunnettiin nyt pelkällä 240- tai 260-mallinimellä. Vuonna 1984 kaksiovinen sedan ja farmarikorinen 260 poistuivat mallistosta. 

Vuonna 1986 auto sai uuden etusäleikön ja konepellin. Lisäksi takaluukun muotoja pyöristettiin. Tämän jälkeen autoon tehdyt kosmeettiset muutokset olivat hyvin pieniä. 

Kuljettajan turvatyynyä alettiin tarjota lisävarusteena vuodesta 1990 alkaen ja seuraavana vuonna myös ABS-jarrut tulivat saataville (vakiovaruste GLT-mallissa). Vuoden 1993 alusta lähtien turvatyyny oli vakiovarusteena. Viimeisenä mallivuonna saatavilla oli erikoisvarusteltu mallisarjan päättävä Classic. 
 

## Lähteet

## Aiheesta muualla
Janne Leskinen

**Janne Leskinen** (s. 24. heinäkuuta 1971 Kuopio) on suomalainen alppihiihtäjä ja urheiluvaikuttaja.

Leskinen kuului Suomen alppihiihtomaajoukkueeseen. Hänen paras sijoituksensa maailmancupin kokonaiskilpailussa oli 65. kaudella 1995–96. Vuosi 1996 oli Leskisen uran paras, kun hän sijoittui neljänneksi supersuurpujottelussa sekä maailmancupin osakilpailussa Garmisch-Partenkirchenissä että MM-kisoissa Sierra Nevadassa. Leskinen osallistui myös Lillehammerin olympialaisiin vuonna 1994 ollen supersuurpujottelussa 13. Leskisellä on alppihiihdossa 16 Suomen mestaruutta. 

Urheilu-uransa jälkeen Leskinen on toiminut Suomen Hiihtoliiton alppihiihdon ja freestylen lajijohtajana ja alppihiihdon lajiliitto Ski Sport Finlandin toimitusjohtajana. Hän toimi Lahden 2017 MM-hiihtojen pääsihteerinä. Vuosina 2008–2020 Leskinen kuului kansainvälisen hiihtoliiton (FIS) alppilajien johtoryhmään.

## Lähteet

## Aiheesta muualla
*
Rapala

**Rapala** tarkoittaa ainakin seuraavia:

*Rapala, kylä Sysmässä
*Rapala VMC, suomalainen kalastusvälineitä valmistava yritys

## Sukunimenä
*Ensio Rapala (1934–2023), yrittäjä ja yritysjohtaja, teollisuusneuvos, Lauri Rapalan poika
*Lauri Rapala (1905–1974), maailman suurimman uistintehtaan perustaja, talousneuvos
Urja

**Urja** tarkoittaa seuraavia asioita:

* Urja, järvi Pohjois-Espoossa
* Sarjakuvahahmo Mustanaamion nimi joissakin suomennoksissa
Peter Windsor

**Peter Windsor** (s. 11. kesäkuuta 1952 Englanti) on brittiläinen moottoriurheiluvaikuttaja. Windsor varttui Australiassa ja seurasi siellä Tasman Series -moottoriurheilusarjaa. Windsor oli F1-kaudelle 2010 valitun US F1:n osaomistaja.

## Ura moottoriurheilussa
Vuonna 1975 hän palasi Britanniaan ja sai töitä moottoriurheilutoimittajana viikoittain ilmestyneestä Autocar-lehdestä. 1985 hän sai töitä Frank Williamsin tallista ja siirtyi hoitamaan tallin PR-asioita.

Windsor yritti ystävänsä Greg Normanin kanssa ostaa Brabham-tallin, mutta suunnitelmat eivät toteutuneet. Ostoyritys päättyi riitaan ja meni oikeuteen, jossa Windsor sai yli 2 miljoonan dollarin korvaukset, mutta tallin perustamisen jäädessä hänen oli keksittävä muita suunnitelmia.

Williams-aikoina Windsor oli ystävystynyt Nigel Mansellin kanssa ja tämän siirtyessä Ferrarille Windsor toimi Ferrarin hommissa Guildfordissa.

Windsor siirtyi Mansellin mukana IndyCar -sarjaan USA:han ja palasi vuonna 1998 F1-toimittajaksi. Hän kirjoittaa artikkeleja F1 Racing -lehteen.

Windsor oli myös mukana yhdysvaltalaisen US F1 Teamin perustamisessa, mutta ylitsepääsemättömien ongelmien takia talli ei koskaan päässyt F1-sarjaan, johon se suunnitteli osallistuvansa kaudella 2010.

## Lähteet

## Aiheesta muualla
*https://peterwindsor.com
Sampo Marjomaa

**Sampo Marjomaa** (s. 1976 Oulu) on suomalainen televisiokasvo ja viihteentekijä. Hän oli yksi ensimmäisistä Nelosen kanavaäänistä eli kuuluttajista. 

Marjomaa oli Nelonen-kanavan *[[Hauskat kotivideot]]* -ohjelman juontaja ja käsikirjoittaja vuosina 2005–2020 ja on jatkanut samantapaisella ohjelmalla *[[Sampo ja kotivideot]]* helmikuusta 2025 alkaen Star Channel -kanavalla. Myös tämä ohjelma perustuu *America's Funniest Home Videos* -ohjelmaan. Marjomaa on toiminut juontajana myös Nelosen *Tosi-TV*-ohjelmassa sekä näytellyt joissakin findie-elokuvaryhmä Acid Cineman elokuvissa. Hän on koulutukseltaan elokuvaohjaaja ja käsikirjoittaa myös televisio-ohjelmia.

Marjomaa on vieraillut taiteilijanimellä Genius Albert Frankenstein laulajana useilla veljensä yhtyeen, Aarnin, albumeilla. Hän on mukana myös Dark Country -yhtyeessä. Marjomaa on toiminut myös suunnittelijana Wulf&Supply-vaatemerkille.

## Elokuvat, joissa Marjomaa on esiintynyt tai työskennellyt
* *Fetus* – ohjaus, käsikirjoitus, leikkaus
* *Steak* (1998) – näyttelijä
* *Kura* (1998) – ohjaus, käsikirjoitus
* *Rakas Lara* (1999) – valoassistentti
* *Elämäni statistina* (1999) – kuvaus
* *The Animal Within* (2007) – ohjaus, käsikirjoitus, kuvaus (yhdessä JP Mannisen kanssa)
* *The Jolly Scoundrel* (2007) – näyttelijä, kuvaaja, käsikirjoittaja
* *Viisikko* (2009) – näyttelijä, käsikirjoittaja
* *Uusi Päivä Up* – näyttelijä

## Lähteet

## Aiheesta muualla
* Marjomaan kotisivu
Bentō

**Bentō** (弁当 tai べんとう) on japanilainen eväslaatikkoon pakattu lounas. Se voi olla kotitekoinen tai ostettu valmiina kioskista, ruokakaupasta tai ravintolasta. 

Koska Japanissa ei useinkaan ole kouluruokailua, vaimot valmistavat lapsilleen kouluun ja miehilleen töihin lounaan mukaan muovista tai puusta valmistettuihin monikerroksisiin laatikkomaisiin bentō-astioihin. Lasten lounasrasiat ovat yleensä kirkkaamman värisiä ja koristeltu esimerkiksi manga-sarjakuvahahmojen kuvilla.

Bentō-laatikkoon pätee usein kaava 4:3:2:1, joka kertoo eri ainesten suhdeluvut. Riisiä on neljä osaa, kalaa, lihaa tai aterian "päälisuketta" kolme osaa, vihanneksia kaksi osaa ja vihannespikkelssiä yksi osa. *Hinomaru*-bentōssa on pelkkää riisiä, jonka keskelle on upotettu punainen luumupikkelssi.

Bentō-kulttuurin katsotaan alkaneen 1500-luvulla. Silloin ylimystö alkoi ottaa retkilleen lakattuja eväslaatikoita, joihin ruoka oli aseteltu erityisen kauniisti.

Bentō voi toimia myös retkieväänä. Junamatkalle mukaan otettavia bentōja kutsutaan nimellä *eki-ben* eli asemaruoka. Myös teatteriin tai oopperaan voidaan ostaa mukaan hienompi bentō. Kaikkein kalleimpia bentōja ovat korkeatasoisten ravintoloiden tai ryokan-majatalojen tarjoamat menut lakkapuisissa laatikostoissa tai rasioissa tarjottuna. Lakkapuiset antiikkiesineet ja bentō-rasiat ovat keräilyharvinaisuuksia.

## Lähteet

## Aiheesta muualla
Nuorten filosofiatapahtuma

**Nuorten filosofiatapahtuma** eli **Nufit** on suomalainen vuosittain järjestettävä tapahtuma, jossa nuorilla on tilaisuus keskustella eri alojen asiantuntijoiden kanssa. Tapahtuman tarkoituksena on tarjota tilaisuus nuorten kriittiselle ja luovalle filosofiselle sekä yhteiskunnalliselle pohdinnalle, ja siten edistää nuorten yhteiskunnallista osallistumista. Nufit on järjestetty vuodesta 2002 lähtien. Kävijöitä on noin tuhat.
  
## Järjestäjät ja ohjelma

Tapahtumaa järjestää nykyisin 2016 perustettu Helsingin nuoret ajattelijat ry (Henna). Aiemmin taustalla oli työryhmä, johon osallistuivat Prometheus-leirin tuki ry, Helsingin yliopiston filosofian opiskelijoiden ainejärjestö Dilemma, Filosofian ja elämänkatsomustiedon opettajat eli FETO ry sekä vaihtuvat yhteistyökumppanit kuten tapahtumalle vuosina 2002–2007 puitteet tarjonnut Helsingin työväentalo eli Paasitorni, Helsingin Sanomat ja Filosofiaa Virossa ry. Vuonna 2008 pääyhteistyökumppani oli Espoon kaupunki. Tapahtuma syntyy pääasiassa vapaaehtoistyönä. Tapahtuman järjestämistä ehdotti vuonna 2001 Prometheus-leirin tuki ry:lle yhdistyksen nuorisoa kohdannut Ilkka Taipale.

Nufitin ytimenä on keskustelu nuorten ja yhteiskunnallisten vaikuttajien välillä. Alustajana toimiva asiantuntija esittelee ensin lyhyesti asiaansa, minkä jälkeen kaksi nuorta haastajaa keskustelevat aiheesta hänen kanssaan. Lopuksi yleisön joukosta voi pyytää puheenvuoroja ja esittää kysymyksiä alustajalle. Etuoikeus puheenvuorojen saamiseen on nuorilla. Haastajiksi haetaan suomalaisia alle 25-vuotiaita nuoria, jotka ovat kiinnostuneet filosofisista ja yhteiskunnallisista kysymyksistä. Alustajiksi on saatu monia tunnettuja henkilöitä, muiden muassa presidentti Tarja Halonen (aiheena *”Enemmistön valta ja vähemmistöjen oikeudet”*), ulkoministeri Erkki Tuomioja (*”Pahan akseli”*), eduskunnan puhemies Paavo Lipponen (*”Kansa haluaa, harva vastaa”*), pankinjohtaja Sauli Niinistö (*”Totuus ja politiikka”*), kirjailija Kaari Utrio (*”Syntinen nainen”*), elokuvaohjaaja Aku Louhimies (*”Halun kuva”*) filosofit Pentti Linkola (*”Voiko ihminen muuttua?”*) ja Esa Saarinen (*”Suurenmoisen elämän halu”*) sekä arkkipiispa John Vikström (*”Uskon todeksi”*). 

Nufitin yhteydessä järjestetään myös eri lukioiden edustajista koostuvien nelihenkisten joukkueiden välinen Sokrates-väittelykilpailu.

## Teemat

Tapahtuman keskustelut liittyvät vuosittain vaihtuvaan teemaan. Teemoina ovat olleet:

* 2002 Oikeudenmukaisuus
* 2003 Vapaus
* 2004 Totuus
* 2005 Paha
* 2006 Halu
* 2007 Muutos
* 2008 Hyöty
* 2009 Ihmisyys 
* 2010 Valta
* 2011 Harha
* 2012 Kauneus
* 2013 Ei
* 2014 Eurooppa
* 2015 Rakkaus
* 2016 Tuho
* 2017 Liike
* 2018 Absurdi
* 2019 Täydellinen ihminen, täydellinen yhteiskunta
* 2020 Aika
* 2021 Voi pyhä yksinkertaisuus
* 2022 Hankala matka A:sta B:hen
* 2023 Terve sielu terveessä ruumiissa
* 2025 Kone ja vieraantunut ihminen

## Lähteet

## Aiheesta muualla
* Nuorten filosofiatapahtuman kotisivu.
* Jokelin, Jantso: Cityhippien kieli. *Aviisi* 1/2007.
Äkillinen hengitysvaikeusoireyhtymä

**Äkillinen hengitysvaikeusoireyhtymä** tai **aikuisen hengitysvaikeusoireyhtymä** eli **ARDS** () tarkoittaa äkillisesti ilmaantuvaa keuhkovauriota, jonka seurauksena ilmenee vaikea happeutumishäiriö. ARDS:n aiheuttaa yleensä suoraan keuhkoja vaurioittava perussairaus, kuten keuhkokuume. Toisinaan ARDS voi syntyä epäsuorasti elimistön voimakkaan tulehdusvasteen kautta, esimerkiksi sepsiksessä, haimatulehduksessa tai keuhkojen palovammassa. 

## Mekanismi
ARDS:n syntymekanismina on laaja-alainen keuhkorakkuloiden ja keuhkojen hiussuonten seinämien vaurio. Oireyhtymä alkaa muutamia päiviä kestävällä eksudatiivisella vaiheella, jolloin neste tihkuu vaurioituneista verisuonista keuhkokudokseen ja aiheuttaa keuhkoturvotuksen. Sen jälkeen tapahtuu eksudaattien organisoitumista ja keuhkorakkulasolujen proliferaatiota muutaman viikon kestävässä proliferatiivisessa vaiheessa. Lopulta keuhkovaurio etenee keuhkofibroosiin eli sidekudosmuodostukseen ja keuhkojen arpeutumiseen.

ARDS johtaa keuhkopöhöön, veren happeutumisen vaikeutumiseen, verenpaineen nousuun, keuhkoverenkierron vastuksen kasvamiseen ja keuhkokudoksen vähittäiseen tuhoutumiseen.

## Tutkimuksen suunta
Käynnissä olevissa tutkimuksissa selvitetään beeta-1a-interferonin käyttöä ARDS:n hoidossa verisuoniverkostojen vuotamisen estämiseksi. Faron Pharmaceuticalsin kehittämällä rekombinantti ihmisen beeta-1a-interferonivalmisteella (FP-1201-LYO) tehdään tällä hetkellä kansainvälisiä vaiheen III kliinisiä tutkimuksia. Aiemmassa avoimessa varhaisvaiheen tutkimuksessa havaittiin ARDS-oireyhtymää sairastavien teho-osastopotilaiden 28 päivän kuolleisuuden vähentyneen 81 prosenttia. Lääkkeen tiedetään toimivan nostamalla CD73:n ilmentymistä keuhkoissa ja lisäämällä tulehdusta vähentävän adenosiinin tuotantoa, mikä hillitsee verisuonten vuotamista ja tulehduksen pahenemista.

## Lähteet